צנינון חסר שיניים

צְנִינוּן חֲסַר-שִׁנַּיִם או צנינון זהוב (שם מדעי: Gnathanodon speciosus) הוא מין דג טורף ממשפחת הצניניתיים והוא המין היחידי בסוגו.

מאפיינים 
אורכו של הדג יכול להגיע ל-120 ס"מ ומשקלו עד ל-15 ק"ג. הוא שונה משאר בני המשפחה במספר מאפיינים: כשמו הוא חסר שיניים אך בעל שפתיים בשרניות גדולות, עיניו קטנות וגופו זהוב ומפוספס בפסים אפורים עד שחורים - פסים שבולטים בעיקר אצל הצעירים. הבוגרים בעלי צבע כסוף עם כמה אזורים זהובים - בעיקר הסנפירים וקווי המתאר.

דגים אלה חיים בלהקות כצעירים ועוקבים אחרי יצורי ים גדולים כמו כרישים, דקריים או מדוזות, כדי לחטוף שיירי מזון אחריהם או כדי להתגונן מטורפים. הם מחפשים מזון בחיטוט בחול הימי עם שפתיהם הגדולות כדי לשלות טרף קטן כמו סרטנים, דגים אחרים או רכיכות או צדים דגים קטנים המתקהלים בלהקות.

הצנינון חי ברחבי האוקיינוס האינדו-פסיפי הטרופי, מצוי צפונה עד יפן ודרומה עד דרום אפריקה. הם חיים בעיקר בימים רדודים ובשוניות אלמוגים אך גם באוקיינוס הפתוח או בין איים שונים.

קישורים חיצוניים

הערות שוליים

בעלי חיים שתוארו ב-1775
טקסונים שתוארו בידי פטר פורסקל
צניניתיים
מקריני סנפיר יחידים בסוגם
דגי האוקיינוס השקט